Ноҳияи Зафаробод

Ноҳияи Зафаробод — яке аз ноҳияҳои вилояти Суғд аст. Маркази ноҳия шаҳраки Зафаробод. Ноҳия 20 декабри 1965 ташкил шудааст. Аҳолӣ: 82 900 нафар. Масоҳат: 441,0 км². Масофа: аз маркази ноҳия то Хуҷанд 106 км.

 Ҷойгоҳ 

 Иқлим 

 Таърих 
Ноҳия солҳои 1960-1965 ташкил шудааст. Оғози солҳои 1970 мардум ба ин ноҳия муҳоҷир шудаанд. Ба ноҳия аз дигар шаҳру навоҳии гирду атроф (аз ҷумла, аз ноҳияҳои Айнӣ, Шаҳристон, Хуҷанд, Ғончӣ ва аз Ҷумҳурии Ӯзбекистон омада, муқимӣ гаштаанд.
Дар даврони шӯравӣ дар ноҳия намояндагони дигар халқу миллат (аз ҷумла, русзабону кореягиҳо, тотору чувашҳо ва ғайра) низ истиқомат мекарданд. Алҳол асоси ноҳияро мардуми тоҷикзабон ва ӯзбекзабон ташкил медиҳад.
Дар солҳои аввали азхудкунии биёбони Мирзочӯл дар ин мавзеъ ҳамагӣ ду деҳа бо 60 хоҷагӣ вуҷуд дошт.
Алҳол, баъди гузашти зиёда аз ним аср ноҳия дорои 18 деҳа, се шаҳрак ва даҳҳо маҳалҳои аҳолинишин мебошад.

 Вазъи демографӣ  
Шумораи аҳолии ноҳия дар бисту панҷ соли истиқлол беш аз 25 ҳазор нафар зиёд гардида, аз 44 ҳазор нафари соли 1991 имрӯз қариб ба 70 ҳазор нафар расидааст.
Аҳолии ноҳия бино ба маълумоти оморӣ  67 400 нафар, аз ҷумла дар шаҳракҳо  — дар шаҳраки Зафаробод (17,2 ҳаз.), Меҳнатобод (10,8 ҳаз.), Ҳ.Алиев (10,0 ҳаз.) — 56,4 % ҷамъ 38 000 нафар буд (1 январи соли 2015).
+сол2014201520192020шумора (ҳаз. нафар)65,867,474,275,9

 Бахшбандӣ 
Бар асоси Қонуни тақсимоти кишварӣ, ноҳияи Зафаробод 3 ҷамоати шаҳрак ва 2 ҷамоати деҳот дорад:
Шаҳраку ҷамоатҳои ноҳияи Зафаробод  Ҷамоат Аҳолӣ (2020) Зафаробод  27,148 Меҳнатобод  13,208 Ҳ.Алиев    11,500   Ҷомӣ   7,264               Равшан    16,363             

 Ҳукумат 
Сарвари ноҳияи Зафаробод  Раиси Ҳукумати он аст, ки вайро Раиси Ҷумҳурии Тоҷикистон таъйин мекунад. Ниҳоди қонунгузори ноҳияи Зафаробод  Маҷлиси намояндагони халқӣ мебошад, ки онро раъйдиҳандагони ноҳияи Ғончӣ барои 5 сол интихоб мекунанд.

 Иқтисод 
Зафаробод ноҳияи аграрӣ буда, кишоварзӣ шуғли асосии сокинони он  ба ҳисоб меравад. Парвариши пахта, яке аз соҳаи сердаромад ва содиротӣ ноҳия мебошад. Зеро зиёда аз 90 фоизи маҳсулоти саноатии ноҳия аз истеҳсоли пахта вобаста аст. Ғайр аз ин, пахтакорӣ сарчашмаи муҳайё кардани ҷойи корӣ ва манбаи хуби даромади аҳолӣ мебошад. Қисми бештари заминҳои ноҳияи Зафаробод бо усули обёрии мошинӣ бо об таъмин карда мешавад.

Солҳои аввали соҳибистиқлолӣ дар ноҳияи Зафаробод ягон корхонаи саноатӣ вуҷуд надошт. Дар зарфи 25 сол дар ноҳия 15 корхонаи нави саноатӣ таъсис дода шуд, ки дар онҳо садҳо нафар сокинони ноҳия бо ҷойи кор таъмин гардидаанд. Аксари корхонаҳо фаъолияти мавсимӣ дошта, дар давоми сол ҳамагӣ чор-панҷ моҳ кор мекунанд.  
 Роҳҳои мошингард 
Дар солҳои 2014-2016 бо мақсади ҳалли мушкилоти мардуми ноҳияи Зафаробод барои иртибот бо пойтахти кишвар роҳи мошингарди Зафаробод — Истаравшан   пурра таъмир карда шуд.
Фосилаи роҳи мазкур 22 километр буда, имрӯз рафтуомади сокинони ноҳияи Зафарободро бамаротиб осон намудааст.   

 Эзоҳ 



Зафаробод
Гурӯҳ:Ноҳияҳои вилояти Суғд
Гурӯҳ:Ноҳияи Зафаробод